SSI คุยเจ้าหนี้จบแล้ว! เตรียมยื่นแผนฟื้นฟูให้ศาลล้มละลายพิจารณา
SSI คุยเจ้าหนี้จบแล้ว! เตรียมยื่นแผนฟื้นฟูให้ศาลล้มละลายพิจารณา พร้อมตั้ง SCB, KTB และ ธ.ทิสโก้ เป็นกรรมการเจ้าหนี้
23 ก.ย. 2559

บริษัท สหวิริยาสตีลอินดัสทรี จำกัด (มหาชน) หรือ SSI เปิดเผยว่า ตามที่ศาลล้มละลายกลางได้มีคำสั่งให้บริษัทฟื้นฟูกิจการ โดยตั้งบริษัทเป็นผู้ทำแผนฟื้นฟูกิจการ เมื่อวันที่ 10 มี.ค.59 และได้มีการประชุมเจ้าหนี้เพื่อพิจารณาแผนฟื้นฟู ล่าสุดเมื่อวันที่ 15 ก.ย.ที่ประชุมเจ้าหนี้ได้มีมติพิเศษยอมรับแผน และแผนที่มีการแก้ไข ตามมาตรา 90/46(2),90/48 และมาตรา 6 แห่งพ.ร.บ.ล้มละลาย พ.ศ.2483
นอกจากนี้ที่ประชุมเจ้าหนี้มีมติตั้งเจ้าหนี้รวม 3 ราย ได้แก่ ธ.ไทยพาณิชย์ (SCB), ธ.ทิสโก้ และธ.กรุงไทย (KTB) เป็นกรรมการเจ้าหนี้ ตามมาตรา 90/55 แห่งพ.ร.บ.ล้มละลาย พ.ศ.2483
ทั้งนี้ เจ้าหน้าที่พิทักษ์ทรัพย์จะรายงานผลการประชุมเจ้าหนี้ พร้อมแผนที่แก้ไขแล้วฉบับสมบูรณ์ให้ศาลล้มละลายกลางเพื่อพิจารณาต่อไป 